Tryland kraftverk

Tryland kraftverk er et vannkraftverk i Lindesnes kommune i Agder.

Kraftverket utnytter et fall på 132 meter fra Aklandstjørn og er et elvekraftverk med begrenset magasinkapasitet. Inntaket ligger i Krosstjørna og det er tre større magasiner her: Sundsvatn (331,02 moh.), Eptevatn (231,92 moh.) og Lelandsvatn (195,79 moh.). Magasinene har et samlet volum på 27,5 mill. m³. Etter at vannet har vært brukt i kraftverket renner det ut i elven Audna.

Samlet effekt fordelt på to turbiner er 4,5 MW, og midlere årsproduksjon er på 23,6 GWh.

Produksjonen startet i 1922. Vannet ledes i en 375 meter lang rørgate fra inntaket til kraftstasjonen.

Kraftstasjonen er en monumental bygning tegnet av arkitektene Helberg og Dahl. I 2009 og 2010 ble kraftverket restaurert og delvis tilbakeført til slik det så ut da det var nytt. Dører, vinduer og pynt på toppen av de to små takene er nå slik de så ut i 1923.

Kraftverket eies av Å Energi.

Referanser

Kilder

 NVE vannkraftdatabase
 Å Energi: Våre kraftverk

Kategori:Småkraftverk i Agder
Kategori:Kraftverk i Lindesnes
Kategori:Å Energi
Kategori:Audnavassdraget
Kategori:Kraftverk etablert i 1922